Ordinary People
Ordinary People (sh. Obični ljudi) je drama Roberta Redforda iz 1980. i ujedno njegov redateljski debi nagrađen Oscarom i Zlatnim globusom za najbolji film. Govori o obitelji iz više srednje klase iz Lake Foresta, Illinois, nakon smrti najstarijeg sina. Temeljen je na romanu Judith Guest iz 1976.

Radnja 

Jarretovi, bijela protestantska obitelj iz predgrađa Chicaga, pokušava se vratiti normalnom životu nakon pokušaja samoubojstva njihova sina tinejdžera, Conrada, koji se nedavno vratio kući nakon dužeg boravka u umobolnici. Otuđen od svojih prijatelja i obitelji, Conrad potraži pomoč kod psihijatra, dr. Bergera, koji saznaje da je dječak bio umiješan u jedriličarsku nesreću u kojoj je poginuo njegov voljeni stariji brat, Buck. Calvin Jarrett, otac, nespretno se pokušava približiti svojem preživjelom sinu, koji pati od depresije, krivnje zbog preživljavanja i PTSP-a, ali mu u tome ne pomaže njegova supruga, Beth, koja je hladna, sebična i opsjednuta održavanjem privida savršenstva i normalnosti.

Kako Conrad uspješno radi s dr. Bergerom i uči da mora dopustiti samom sebi da ima osjećaje, počinje hodati s Jeanine, pristojnom i neopterećenom djevojkom iz školskog zbora te ponovno počinje osjećati optimizam. Ali prijateljevo samoubojstvo prijeti povratkom situacije na depresivni početak. Sve spada na Calvina da se suprotstavi Beth u vezi njezine hladnoće prema Conradu, i dr. Bergera da pomogne dječaku da se riješi krivnje i gnjeva.

Produkcija 

Film je snimljen u i oko Lake Foresta, Higland Parka i Lake Buffa, dok su školske scene snimljene u srednjoj školi u Lake Forestu.

Conradov ručak s Karen snimljen je u restoranu u Wilmetteu. Redfordova fotografija snimljena tijekom produkcije još visi na zidu restorana.

Reakcije 

Robert Redford i Timothy Hutton nagrađeni su Oscarima za svoje debije: Redford kao redatelj, a Hutton kao glumac. No, producenti su kritizirani što su Huttona nominirali samo za najboljeg sporednog glumca, budući da je njegova uloga bila najveća u filmu. Film je označio preokret u karijeri Mary Tyler Moore od stereotipnih uloga u jeftinim komedijama. Mnogi su smatrali kako nije osvojila Oscara samo zato jer joj uloga jednostavno nije odgovarala imidžu.

Konačno, film je osvojio Oscar za najbolji film.

Dobre kritike zaradila je izvedba Judda Hirscha za ulogu dr. Bergera, posebno od psihijatrijske zajednice, kao jedna od rijetkih primjera kad je njihova profesija prikazana u pozitivnom kontekstu, iako neki smatraju da je bila predobra da bi bila istinita.

Glumci 

Donald Sutherland - Calvin Jarrett
Mary Tyler Moore - Beth Jarrett
Timothy Hutton - Conrad Jarrett
Judd Hirsch - Dr. Tyrone C. Berger
Elizabeth McGovern - Jeannine Pratt
M. Emmet Walsh - Trener Salan
Dinah Manoff - Karen

Nagrade

Pobjede 

Oscar za najbolji film
Oscar za najboljeg redatelja - Robert Redford
Oscar za najboljeg sporednog glumca - Timothy Hutton
Oscar za najbolji adaptirani scenarij - Alvin Sargent
Zlatni globus za najbolji film - drama 
Zlatni globus za najbolju režiju - Robert Redford
Zlatni globus za najbolju glumicu - drama – Mary Tyler Moore
Zlatni globus za najboljeg sporednog glumca  - Timothy Hutton
Zlatni globus za najbolju novu filmsku mušku zvijezdu  - Timothy Hutton
Nagrada Američkog udruženja scenarista za najbolji adaptirani scenarij - Alvin Sargent
Nagrada Američkog udruženja redatelja za najbolju režiju - Robert Redford
Nagrada Njujorškog kritičarskog kruga za najbolji film

Nominacije 

Oscar za najbolju glavnu glumicu -  Mary Tyler Moore
Oscar za najboljeg sporednog glumca - Judd Hirsch
Zlatni globus za najboljeg glavnog glumca u drami   - Donald Sutherland
Zlatni globus za najboljeg sporednog glumca  - Judd Hirsch
Zlatni globus za najbolji scenarij - Alvin Sargent
BAFTA nagrada za najbolju glavnu glumicu  - Mary Tyler Moore

Vanjske veze 

Authority control 2